CELEX: 32012D1218(02)
Language: lt
Date: 1355443200000
Title: 2012 m. gruodžio 14 d. Komisijos sprendimas, kuriuo iš dalies keičiamas Komisijos sprendimas 2006/210/EB dėl aukštos kvalifikacijos nacionalinių reglamentavimo srities ekspertų grupės sudarymo ir kuriuo iki 2014 m. spalio 31 d. pratęsiami aukštos kvalifikacijos ekspertų grupės įgaliojimai ir Sprendimo 2006/210/EB taikymo laikotarpis

18.12.2012   
            
            
               LT
            
            
               Europos Sąjungos oficialusis leidinys
            
            
               C 390/7
            
         KOMISIJOS SPRENDIMAS
   2012 m. gruodžio 14 d.
   kuriuo iš dalies keičiamas Komisijos sprendimas 2006/210/EB dėl aukštos kvalifikacijos nacionalinių reglamentavimo srities ekspertų grupės sudarymo ir kuriuo iki 2014 m. spalio 31 d. pratęsiami aukštos kvalifikacijos ekspertų grupės įgaliojimai ir Sprendimo 2006/210/EB taikymo laikotarpis
   2012/C 390/09
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:
   
               (1)
            
            
               Komisijos sprendimu 2006/210/EB (1) su pakeitimais, padarytais Komisijos sprendimu 2010/63/ES (2), sudaryta aukštos kvalifikacijos nacionalinių reglamentavimo srities ekspertų grupė (toliau – grupė) yra konsultacinė aukšto lygio nacionalinių pažangaus reglamentavimo ekspertų grupė;
            
         
               (2)
            
            
               Komisijos pirmininkas pažymėjo, kad pažangus reglamentavimas (3) išliks Komisijos politinės darbotvarkės prioritetu (4);
            
         
               (3)
            
            
               diskusijų apie pažangų reglamentavimą forumas ir bendradarbiavimo su valstybėmis narėmis pažangaus reglamentavimo srityje skatinimas – svarbūs tokios darbotvarkės įgyvendinimo veiksniai;
            
         
               (4)
            
            
               todėl grupės įgaliojimus reikėtų pratęsti iki šios Komisijos kadencijos pabaigos;
            
         
               (5)
            
            
               2010 m. lapkričio mėn. Komisija nustatė naujus Komisijos ekspertų grupių darbo pagrindus (5). Į šiuos pagrindus reikėtų atsižvelgti;
            
         
               (6)
            
            
               Sprendimą 2006/210/EB reikėtų atitinkamai iš dalies pakeisti ir pratęsti jo galiojimo laikotarpį,
            
         NUSPRENDĖ:
   1 straipsnis
   Sprendimo 2006/210/EB 3 straipsnis pakeičiamas taip:
   
      „3 straipsnis
      Narystė. Narių skyrimas
      1.   Grupę sudaro valstybių narių valdžios institucijų atstovai. Kiekvienai valstybei narei grupėje atstovauja po vieną atstovą. Išimtiniais atvejais, jeigu tos valstybės narės administracinėje struktūroje už reglamentavimo sritį atsako kelios institucijos, gali būti paskirtas antras atstovas.
      2.   Valstybės narės savo atstovais paskiria specialistus, kompetentingus 2 straipsnyje nurodytų sričių klausimais.
      3.   Valstybių narių atstovai skiriami dvejiem metams su galimybe pratęsti įgaliojimus. Jie eina savo pareigas tol, kol būna pakeičiami arba baigiasi jų įgaliojimai. Jų kadencija gali būti pratęsta.
      4.   Gali būti numatyta paskirti tiek pat pakaitinių narių, kiek yra valstybės narės atstovų. Pakaitiniai nariai skiriami laikantis tų pačių sąlygų, kaip ir skiriant valstybių narių atstovus; jie automatiškai pakeičia nedalyvaujančius ar savo pareigų negalinčius eiti atstovus.
      5.   Valstybių narių atstovai, kurie nebegali veiksmingai dalyvauti grupės svarstymuose, kurie atsistatydina arba kurie nesilaiko šio straipsnio 3 dalyje arba Sutarties 339 straipsnyje nustatytų sąlygų, gali būti pakeisti kitais atstovais iki savo kadencijos pabaigos.
      6.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.“
   
   2 straipsnis
   Sprendimo 2006/210/EB 4 straipsnio 4 dalis pakeičiama taip:
   
      „4.   Ekspertų grupių nariai ir jų atstovai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos sprendimo 2001/844/EB, EAPB, Euratomas priede nustatytų Komisijos saugumo taisyklių, susijusių su ES įslaptintos informacijos apsauga. Jeigu šių įsipareigojimų nesilaikoma, Komisija gali imtis visų tinkamų priemonių.“
   
   To paties straipsnio 8 dalis pakeičiama taip:
   
      „8.   Visus svarbius dokumentus (pavyzdžiui, darbotvarkes, posėdžių protokolus ir dalyvių pareiškimus) Komisija skelbia Komisijos ekspertų grupių ir kitų panašių subjektų registre arba pateikia nuorodą iš registro į specialią interneto svetainę, kurioje tą informaciją galima rasti. Turėtų būti numatytos dokumentų skelbimo išimtys, jeigu paviešinus dokumentą būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.“
   
   3 straipsnis
   Sprendimo 2006/210/EB 5 straipsnis pakeičiamas taip:
   
      „5 straipsnis
      Posėdžių išlaidos
      1.   Grupės veikloje dalyvaujantiems asmenims už jų teikiamas paslaugas neatlyginama.
      2.   Grupės veikloje dalyvaujančių asmenų patirtas kelionės ir pragyvenimo išlaidas atlygina Komisija pagal galiojančias Komisijos nuostatas.
      3.   Tos išlaidos atlyginamos atsižvelgiant į tai, kiek pagal metinę išteklių skyrimo procedūrą yra skirta lėšų.“
   
   4 straipsnis
   Sprendimo 2006/210/EB 6 straipsnio antras sakinys pakeičiamas taip:
   „Jis taikomas iki 2014 m. spalio 31 d.“
   5 straipsnis
   Šis sprendimas įsigalioja 2012 m. gruodžio 31 d.
   
      Priimta Briuselyje 2012 m. gruodžio 14 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 76, 2006 3 15, p. 3.
   
      (2)  OL L 35, 2010 2 6, p. 14.
   
      (3)  Komunikatas dėl sumanaus reguliavimo COM(2010) 543.
   
      (4)  Politikos gairės kitos kadencijos Komisijai, Europos Parlamento nariams pateiktos 2009 m. rugsėjo 15 d.
   
      (5)  C(2010) 7649 galutinis, SEC(2010) 1360 galutinis.